Ernst Eichler

Ernst Eichler (roź. 15. maja 1930 w Mimonju, Čechosłowakska, wum. 29. junija 2012 w Lipsku) jo był nimski rěcywědnik, mjenjowědnik, wósebnje zasłužony na pólu mjenjowědy w Nimskej.

Pó abiturje, kótaruž jo w gymnaziumje w Delišu złožył, jo Ernst Eichler studěrował w lětach 1950-1955 slawistiku a germanistiku na Lipšćańskej uniwersiśe, mjazy drugim pla Reinharda Olescha. Promowěrował jo w lěśe 1955 na temu wó městnych a rěcnych mjenjach Deličskego a Jiłowskiego wokrejsa (Die Orts- und Flußnamen der Kreise Delitzsch und Eilenburg). Z wuslědkami swójich slěźenjow wó stawiznach słowjańskich narěcow mjazy Solawu a Nysu (pód mjenim Studien zur Frühgeschichte slawischer Mundarten zwischen Saale und Neiße) jo wón w 1961 habilitěrował. W 1975 jo wón był za profesora za češćinu pówołany a jo źěłał na uniwersiśe až jo se 1995 sednuł na wuměńk.

Ernst Eichler jo awtor młogich knigłow, nastawkow a drugich wědomnostnych tekstow, słowjańskej mjenjowěźe w Nimskej pósćonych. Wósebnje wažne mjazy nimi jo źěło wó słowjańskich městnych mjenjach mjazy Solawu a Nysu, wudane w 4 zwězkach w lětach 1985-2009.

Publikacije (wuběrk)

1955: Die Orts- und Flußnamen des Kreises Delitzsch. Eine namenkundliche Studie im Gebiet zwischen Saale und Mulde Dissertation.
1965: Studien zur Frühgeschichte slawischer Mundarten zwischen Saale und Neiße (= Deutsch-slawische Forschungen zur Namenkunde und Siedlungsgeschichte c. 19), Akademie-Verlag, Berlin 1965 (habilitacija).
1965: Etymologisches Wörterbuch der slawischen Elemente im Ostmitteldeutschen (= Schriften des Instituts für sorbische Volksforschung z. 29), Budyšyn.
1975: Die Ortsnamen der Niederlausitz, Ludowe nakładnistwo Domowina, Budyšyn.
1975-1978: Ortsnamenbuch der Oberlausitz. Studien zur Toponymie der Kreise Bautzen, Bischofswerda, Görlitz, Hoyerswerda, Kamenz, Löbau, Niesky, Senftenberg, Weißwasser und Zittau, z. 1: Namenbuch. (= Deutsch-slawische Forschungen zur Namenkunde und Siedlungsgeschichte, c. 28), Barliń; z. 2: Namen- und Siedlungskunde (= Deutsch-slawische Forschungen zur Namenkunde und Siedlungsgeschichte, z. 29), Barliń (gromaźe z Hansom Waltherom).
1985-2009: Slawische Ortsnamen zwischen Saale und Neiße. Ein Kompendium, 4  zwězki, Ludowe nakładnistwo Domowina, Budyšyn.
 z. 1: A–J, 1985 (2. wudaśe, 1987; 3. wudaśe, 1994.
 z. 2: K–M, 1987 (2. wudaśe, 2010)
 z. 3: N–S, 1993.
 z. 4: T–Z, 2009.
1993: Slawistik in Deutschland. Von den Anfängen bis 1945. Ein biographisches Lexikon, LND, Budyšyn.
2001: Historisches Ortsnamenbuch von Sachsen (= Quellen und Forschungen zur sächsischen Geschichte, z. 21). 3  zwězki, Barliń (gromaźe z Hansom Waltherom, ako wudawaŕ).
2011: Die Ortsnamen der Niederlausitz östlich der Neiße (= Abhandlungen der Sächsischen Akademie der Wissenschaften zu Leipzig, Philologisch-Historische Klasse, z. 81, zešywk 6),  Stuttgart / Lipsk.

Kategorija:Rěcywědnik
Kategorija:Nimc
Kategorija:Slawist
Kategorija:Roź. 1930
Kategorija:Wum. 2012